Mihkel Kunnus

pisi|Mihkel Kunnus Oa tänava ehitusafääri vastasel meeleavaldusel 2013. aastal
Mihkel Kunnus (sündinud 23. veebruaril 1982) on eesti semiootik ja kirjanduskriitik.

 Elulugu 
Ta lõpetas 2000. aastal Nõo Reaalgümnaasiumi ja 2008. aastal Tartu Ülikooli semiootika ja kulturoloogia erialal.

Ta on oma erialaseid teadmisi realiseerinud nii esseisti kui ka muudes žanrides kirjutava publitsistina. Osales mitmes Eesti Televisiooni telesaates sarjast Jüri Üdi klubi.

2013. aasta kevadel avalikustas Kunnus oma blogis Tartus Supilinnas Oa tänaval ehitustegevuse käigus toimunud rikkumised, millest alguse saanud skandaali tagajärjel ehitusluba peatati ning Tartu linnavalitsus vahetas välja arhitektuuri ja ehituse osakonna juhataja.Kristjan Roos: "Supilinna Selts loodab, et Oa tänava juhtum on õnnetu erand" Linnaleht, 3. mai 2013

2016. aasta algul avaldas Mihkel Kunnus avalikus kirjas prokuratuurile toetust seoses kohtuasjaga Kaur Kenderi teose "Untitled-12" asjus, vastandudes arvukatele kultuuritegelastele, kes olid võtnud sõna pigem Kenderi toetuseks."Mihkel Kunnus: avalik toetus prokuratuurile seoses "Untitled-12" kohtuasjaga" kultuur.err.ee, 1. veebruar 2016

Õigusrikkumine

21. detsembril 2016 mõistis Tartu maakohus Mihkel Kunnuse süüdi perevägivallas. Kohus määras kokkuleppemenetluse tulemusel Kunnusele karistuseks 11 kuu pikkuse tingimisi vangistuse üheaastase katseajaga."Kohus mõistis publitsist Mihkel Kunnuse perevägivalla eest tingimisi vangi" Postimees, 21. detsember 2016 Juhtunust andis ta koos elukaaslasega usutluse Õhtulehele"Mihkel Kunnuse ja tema naise väga isiklik pihtimus: avameelselt kooselust pärast vägivalda" Õhtuleht, 3. juuni 2017, mille kärpimata versioon ilmus ta blogisMihkel Kunnus: "Isiklik on poliitiline. Intervjuu Õhtulehele" mihkelkunnus.blogspot.com, 3. juuni 2017. Samuti reflekteeris pärast seda lähisuhtevägivalla teemal kultuurilehes SirpMihkel Kunnus: "Isiklik on poliitiline. Lähisuhtevägivalla pimetähne" Sirp, 14. juuli 2017Mihkel Kunnus: "Isiklik on poliitiline. Lähisuhtevägivalla pimetähne" mihkelkunnus.blogspot.com, 29. juuli 2017.

Võimalik pseudonüüm

Mitmes artiklis on viidatud sellele, et pseudonüümi Elli Soolo (kultuurilehe Sirp aastaauhind 2012"Sirp tänab 2012. aasta parimaid autoreid" Sirp, 10. jaanuar 2013, kogumik "Teine tegupool" 2018, Vabamõtleja) taga on Mihkel KunnusJohanna Ross: "Kunnusega ei saa vaielda" Sirp, 3. juuli 2015Peeter Sauter: "Kõike saab näha võrdselt" Keel ja Kirjandus, mai 2018Mihkel Mutt: "Lehti kipper Kunnuse logiraamatust" Sirp, 6. juuli 2018.

Liikmesus

Kunnus on Eesti Kirjanike Liidu liige (2012). Samuti kuulub ta EYS Veljesto vilistlaste sekka.

Sport

Ta on tegelenud võitlusspordiga. Näiteks on ta tulnud aastal 2005 Eesti üliõpilasmeistriks poksis (91 kg+)Poksis paremad selgunud Eesti Akadeemiline Spordiliit, november 2005 ja Eesti meistrivõistlustel kikkpoksis tuli ta 2016. aastal üliraskekaalus hõbemedalileTartlased võitlesid kikkpoksis välja medalite assortii Tartu Postimees, 26. mai 2016.

Teosed
 Kunnus, Mihkel 2012. Minu eugeenika saladus. Saarde-Pärnu: Ji
 Kunnus, Mihkel 2014. Roheline süü. Saarde-Pärnu: Ji
 Kunnus, Mihkel 2018. Päästepaadieetika. Ji

Tunnustus
 2010 – Sirbi laureaatSirp: Sirbi laureaadid 2010: Karin Hallas-Murula, Mihkel Kunnus ja Alvar Loog
 2012 – Sirbi laureaat
 2012 – Tartu Kultuurikandja auhind (kultuurikajastaja)

Viited

Välislingid

Mihkel Kunnuse blogi
Kriitiline vaimuaristokraat Mihkel Kunnus

Kategooria:Eesti semiootikud
Kategooria:Eesti kirjanduskriitikud
Kategooria:Nõo Reaalgümnaasiumi vilistlased
Kategooria:Tartu Ülikooli filosoofiateaduskonna vilistlased
Kategooria:Eesti Maaülikooli õppejõud
Kategooria:EYS Veljesto liikmed
Kategooria:Eesti esseistid
Kategooria:Sündinud 1982